RIGLYNE VIR TYE VAN NOOD - Stormfront
RIGLYNE VIR TYE VAN NOOD
Hieronder volg 'n uitreksel uit my boek "Dagboek van 'n Wit Terroris" Die riglyne was voor 1994 opgestel toe die destydse regime ons genadeloos gejag het. Teen die agtergrond van die toenemende konflik tussen swart faksies is 'n burger oorlog tussen genoemde faksies nie uitgesluit nie. Indien daar 'n heksejag op die Boerevolk geloods sou word moet ons dit voorbereid ontvang. Die riglyne hieronder sluit aan by die gebeurlikheidsplan soos opgestel deur SABOPSA. Hierdie noodplan word gratis deur SABOPSA aan volksgenote per e-pos verskaf. U kan dit aanvra by [email protected].
OPTREDE TYDENS ARRESTASIE OF AANVAL DEUR POLISIE
1.AGTERGROND: Volksgenote moet deurlopend besef dat die blote feit dat hulle verkies om Boer te bly, hulle reeds in verset verkeer teen die doelwit van die regime wat ingestel is op die daarstelling van 'n geïntegreerde reënboognasie. Die ondervinding leer dat in die hantering deur die Intelligensiedienste van volksgenote daar weinig verskil gemaak word tussen persone wat hulle aktief verset en persone wat bloot maar net Boer wil wees. Die blote feit dat jy die versugting het om Boer te bly skep reeds by die Intelligensiedienste 'n persepsie dat jy deel van die "vyand" is, en bestaan daar 'n wesenlike moontlikheid dat jou en jou dierbares se name reeds iewers in die Rietvlei-sinagoge se rekenaars opgeteken is.
2.Geestelike voorbereiding en gemoedstoestand: Indien jy 'n Boer is moet jy in die eerste plek vrede maak met die feit dat jy deel van 'n volk is wat deur die Satan gehaat word. Die persoon wat hiermee nie saamstem nie, ken nie die geskiedenis van die Boervolk nie. Vrees is een van die magtigste wapens in die hande van die vyand. In sy totale optrede teen die Boervolk sal die lakeie van die regime baie tyd spandeer in hulle beplanning van metodes om 'n vrees psigose by die volk te skep. Berei jouself voor en leef jou vooraf in, wat jou optrede gaan wees wanneer die polisie en veiligheidsmagte op jou huis toeslaan. Moet onder geen omstandighede toelaat dat jy onder die valse indruk verkeer dat die Grondwet jou beskerm en dat jy sekere regte het nie. Die polisie slaan gewoonlik vanaf 04h30 in die oggend toe. Die Intelligensiedienste is geprogrammeer en gebreinspoel om ons te haat. Moet onder geen omstandighede genade van hulle verwag nie. Hierdie mense het geen gewete nie en reageer soos Zombies net op opdragte en programmering. Hulle reageer onmiddellik op opdragte van die regime en sal nie huiwer om wette te verbreek en selfs mense te dood wannneer hulle meesters dit van hulle verwag nie. Indien daar enigsins 'n gebaar van goedgesindheid of menslikheid van hulle kant kom, moet jy op jou hoede wees aangesien dit deel vorm van 'n strategie om Boerekrygers om die pinkie te draai. Meeste van die tyd doen hulle nie vooraf die moeite om 'n lasbrief te bekom nie. Hulle ariveer met 'n oormag goed bewapende manne en manipuleer en intimideer deurlopend. Die houding is gewoonlik buffelagtig en jy word verhoed om telefonies hulp te ontbied. Dit is van kardinale belang dat jy jou voorberei om die situasie kalm en waardig te hanteer. Moet onder geen omstandighede jou humeur verloor nie. Al voel jy hoe verneder en seergemaak, hou jou kop hoog en bly kalm. Jou waardigheid en kalmte bly steeds jou sterkste wapen. Reageer beheersd op vrae van die polisie en vermaan hulle met kalmte wanneer hulle beledigend raak. Moet onder geen omstandighede in die strik trap en 'n debat met die Polisie aanknoop nie. Praat die minimum met hulle en moet nie te oorywerig wees om hulle by te staan met die ondersoek nie. Indien die polisie agterkom dat jy hulle vrees, gee dit aan hulle net meer selfvertroue om jou te onderwerp aan hulle buffelagtige en intimiderende gedrag. Jou sterkste wapen is die Goddelike outoriteit en kalmte. Onthou altyd dat jou saak billik en regverdig is, ongeag wat die lakeie van die regime sê. Dink aan die belofte dat die Heilige Gees op daardie oomblik aan jou woorde sal gee om te spreek. Onthou dat die lakeie van die regime gesante van die Satan self is. As hulle jou met hulle getalle oorweldig en geestelik en fisies martel, moet jy altyd onthou dat hulle reeds oor duisende jare die ware kinders van God aan hierdie dinge onderwerp het. Probeer die pyn en hartseer verwerk. Ons Verlosser en Leier was aan dieselfde smaad onderwerp en as jy jou geestelike oë open sal jy sien dat die Man met die purper kleed Sy hand na jou reik. Plaas jou hand stewig in Sy hand. Hy moes die bitter pad alleen loop, maar nou is Hy daar om jou deur te dra. As jy in die gevangenis gewerp word, loof God dat jy waardig geag word om vir hierdie groot saak te ly. Die oomblik wanneer jy God loof en prys sal die Satan van jou af wegvlug. Dit is die begin van die geestelike oorwinning. Wannneer hulle jou tussen barbare, moordenaars en rowers in die gevangenis werp, moet jy weet dat jy tussen demone verkeer wat jou haat en jou wil vernietig. Sing lofliedere tot eer van God en hou nie op sing as jy deur hulle oorweldig en aangerand en verkrag word nie. Ons volk sal eers die geestelike stryd moet wen alvorens ons die fisiese oorwinning gaan smaak. Die geestelike stryd is deel van die loutering en voorbereiding om die fisiese stryd aan te pak. Die geestelike stryd is egter die moeilikste aangesien dit teen die owerhede en die bose magte in die lug gevoer word. Indien jy jouself voorberei sal dit die sielkundige impak van die komende stryd heelwat versag. Indien dit die wil van God is dat jy jou lewe vir jou volk moet aflê, dink aan jou Leier se offer op Golgota. Ons word eers werklik vry wanneer ons onbevange kan sing; "my alles op die altaar."
3. Fisiese Voorbereiding: Onderrig jou gesin in die geskiedenis, stryd en kultuur van die Boervolk. Hulle moet verstaan dat jy as hoof van die gesin geen ander keuse het as om te doen wat jy doen. Gevalle is die afgelope tyd aangemeld waar kinders en jong mense teen vergoeding deur lede van die Intelligensiedienste aangewend word om op hulle ouers te spioeneer. Hoe laag gaan hierdie dissipels van Satan nog daal in hul pogings om die volk van God te vernietig. Maak seker dat daar geen wapens, plofstof of enigeiets inkriminerend in jou huis of op jou werf versteek word nie. Reël met jou vriende om jou te hulp te snel wanneer die polisie 'n aanval op jou huis loods. Maak seker dat 'n werkbare kommunikasie lyn tussen jou en jou vriende in plek is. Indien die polisie nie oor 'n lasbrief beskik nie kan jy en jou vriende hulle met geweld verwyder. Indien 'n volksgenoot homself teen aanvallers verweer het en 'n onsimpatieke ondersoekbeampte sodanige volksgenoot in hegtenis neem moet soveel as moontlik volksgenote na die polisiestasie gaan en die volksgenoot ontset. Volksgenote moet hulle binne selle organiseer en die voorskrifte ten opsigte van selvorming streng toepas. Indien jy deur die polisie in hegtenis geneem word moet jy in geen stadium met hulle gesprek voer nie. Staan op jou swygreg en dring daarop aan om onmiddellik 'n klag van onwettige arrestasie te registreer. Staan op jou swygreg. Wees baie versigtig vir regsverteenwoordigers aangesien hulle bykans voor die voet Vrymesselaars is en op die betaalstate van die Intelligensiedienste is. Wanneer 'n volksgenoot deur die polisie weggevoer word poog die Intelligensiedienste om die naasbestaandes te oortuig dat hulle moet swyg oor die inhegtenisname en dat dit sogenaamd in hulle belang is om te swyg. Dit is die grootste onsin. Volksgenote moet onmiddellik die media in kennis stel dat die polisie 'n onwettige arrestasie uitgevoer het. Reël perskonferensies. Sê aan die media dat die gevangene robuust deur die polisie behandel was en dat julle vermoed dat hy gemartel word. Hou 'n lys van alle Westerse diplomatieke misies byderhand en stel hulle in kennis van die onwettige arrestasie. Die arrestasie van 'n volksgenoot word altyd as onwettig beskou en met groot ovasie teengestaan in die media. Identifiseer 'n geneesheer wat 'n volksgenoot is om toegang tot die gevangene te verkry. Identifiseer 'n volksgenoot wat 'n regsverteenwoordiger is om bystand te lewer, maar wees ten alle tye waaksaam. Eerbare regsverteenwoordigers is byna onbekombaar. Sommige doen hulle voor as toegewyde volksgenote terwyl hulle bykans voor die voet die staat terwille is. Wees ten alle tye sterk. Moet nooit aan die vyand die genoegdoening gee om jou trane te sien nie. Bid vir mekaar en dra mekaar. Laat die Goddelike naasteliefde soos uitgebeeld in 1 Korinthiërs 13 ten volle onder volksgenote uitgeleef word.
12-14-2006, 03:21 AM #2
Re: RIGLYNE VIR TYE VAN NOOD
Baie goei pos Oom Dries:
Ek kan die volgende nie genoeg beklemtoon nie:
Sommige doen hulle voor as toegewyde volksgenote terwyl hulle bykans voor die voet die staat terwille is.